Държавен вестник, бр. 34, 2014 г., стр. 31

БРОЙ  34	
Д Ъ Р Ж А В Е Н  В Е С Т Н И К 	
СТР.  31  
2. за плащане на договорената сума след 
изпълнение на дейностите в случаите, в ко­
ито ползвателят на финансовата помощ не е 
кандидатствал за авансово плащане. 
(2) Заявлението за окончателно плащане се 
подава не по-късно от 31 юли на съответната 
финансова година.
(3) Към заявлението по ал. 1 се представят:
1. изрично нотариално заверено пълно­
мощно в оригинал, когато документите се 
подават от упълномощено лице;
2. удостоверение по чл. 87, ал. 6 ДОПК за 
липса на публични задължения, в оригинал, 
издадено не по-рано от 1 месец преди датата 
на подаване на заявлението за подпомагане;
3. удостоверение за приключени дейности 
в оригинал, издадено от ИАЛВ; 
4. копия от разходооправдателни документи 
(фактури, платежни нареждания и банкови 
извлечения), които следва да бъдат съставени 
по начин, който да позволява съпоставяне на 
извършените разходи с разбивката на плани­
раните разходи по технологична карта към 
ППК; в случай че не е съставена фактура по 
горепосочения начин, бенефициентът трябва 
да предостави подробен опис и/или договор, 
издаден/сключен от доставчика; 
5. приемно-предавателни протоколи с 
изпълнителите за извършените дейности по 
проекта.
(4) Ползвателите извършват всички пла­
щания със своите контрагенти само по бан­
ков път. Плащания, извършени в брой, не се 
финансират.
Чл. 18. (1) След подаване на заявлението 
за окончателно плащане в ЦУ на ДФЗ се 
извършва проверка за наличието и съответ­
ствието на документите по чл. 17, ал. 3.
(2) При установяване на нередовност 
и/или непълнота на документите по чл. 17, 
ал. 3 ДФЗ писмено уведомява кандидата, който 
в срок от 10 работни дни от получаване на 
уведомителното писмо трябва да отстрани 
нередовностите и/или непълнотите и да пре­
достави изисканите документи и/или писмени 
обяснения. В случай че не бъдат отстранени 
нередовностите и/или непълнотите в срок, 
изпълнителният директор на ДФЗ отказва 
плащане с мотивирана заповед. 
(3) След проверката по ал. 1 ДФЗ извършва 
проверка на място за установяване на изпъл­
нението на одобрените по договора по чл. 14, 
ал. 2 дейности. 
(4) След получаване на резултатите от про­
верката по ал. 3 изпълнителният директор на 
ДФЗ одобрява или мотивирано отказва със 
заповед изплащането на част или на цялата 
финансовата помощ и писмено уведомява 
ползвателя.
(5) Сроковете за обработване от ДФЗ на 
документите по чл. 16 и 17 се удължават в 
следните случаи:
1. когато е изпратено писмо за отстраняване 
на нередовности или е необходимо становище 
на други органи или институции, срокът се 
удължава със срока за получаване на отговор 
или становище от съответната институция;
2. със заповед на изпълнителния дирек­
тор на ДФЗ, когато са постъпили документи 
и/или информация, които създават съмнения 
за нередност.
Чл. 19. В срок от 4 месеца от подаване 
на заявлението за окончателно плащане 
одобрената финансова помощ се превежда 
на ползвателя по посочена в заявлението за 
окончателно плащане банкова сметка в левове.
Чл. 20. В случаите на констатирано не­
изпълнение на задълженията по договора от 
страна на бенефициента, установено при из­
вършване на административната проверка по 
чл. 18, ал. 1 и проверката на място по чл. 18, 
ал. 3, договорираната финансова помощ се 
преизчислява:
1. при изплащане на финансовата помощ 
след изпълнение на инвестицията и конста­
тирана разлика между договорираната площ 
и площта, върху която е извършена инвести­
цията, договорираната финансова помощ се 
редуцира съобразно площта, върху която са 
извършени дейностите;
2. при заявление за окончателно плащане 
след авансово изплатена финансова помощ и 
констатирана разлика между договорираната 
площ и площта, върху която са извършени 
реално дейностите по договора, договорира­
ната финансова помощ се редуцира съобразно 
площта, върху която са извършени реално дей­
ностите, и разликата се прихваща от сумата, 
подлежаща на доплащане до пълния размер 
на одобрената финансова помощ по договора; 
3. в случай че при проверката на място 
по чл. 18, ал. 3 се установи, че ползвателят 
е извършил дейност/и на по-голяма площ 
от договорираната, ползвателят е длъжен 
да удостовери, че частта от дейностите, из­
вършени над одобрената площ по договор, е 
финансирана с негови собствени средства;
4. обстоятелствата по т. 3 се удостоверяват 
от ползвателя на помощта чрез представяне 
на разходооправдателни документи (фактури, 
платежни нареждания и банкови извлечения), 
договори, приемно-предавателни протоколи и 
др., свързани с осъществените дейности извън 
одобрената площ по договора;
5. когато ползвателят не представи доку­
менти по т. 4, в случаите на т. 3 се счита, че 
разходите за дейностите, извършени от него 
извън договорираната за финансово подпо­
магане площ, са направени със средства от 
изплатената или договорирана финансова